Moniottelusta tuli Itanin päälaji 14-vuotiaana. Vuonna 2002 hän voitti nuorten Pohjoismaiden mestaruuden Ålborgissa Hän sijoittui vuonna 2003 Sherbrooken alle 18-vuotiaiden MM-kilpailujen kahdeksanottelussa 11:nneksi ja sai hopeaa saman ikäluokan Pohjoismaiden-mestaruuskilpailujen kymmenottelussa Reykjavíkissa. Itani oli vuonna 2004 Grosseton alle 20-vuotiaiden MM-kilpailujen kymmenottelussa kuudes ja voitti saman ikäluokan Pohjoismaiden-mestaruuden Jyväskylässä. Seuraavana vuonna hän oli Kaunasin alle 20-vuotiaiden EM-kilpailujen kymmenottelussa neljäs. Hän joutui keskeyttämään kahdeksan lajin jälkeen Pekingin alle 20-vuotiaiden MM-kilpailuissa 2006 ja sijoittui kahdeksanneksi Kaunasin alle 23-vuotiaiden EM-kilpailuissa 2009.